 ****

K O N K U R S

za upis na studijske programe postdiplomskih magistarskih akademskih studija

(studijska 2017/18 godina)

I

Studije su jednogodišnje: prvi semestar – nastava (30 ECTS), drugi semestar – izrada magistarskog rada (30 ECTS), u skladu sa principima Bolonjske deklaracije i pravilima studiranja zasnovanim na Evropskom sistemu prenosa kredita – ECTS.

Pravo prijave na konkurs za upis na postdiplomske magistarske studije imaju kandidati koji su završili četvorogodišnje studije i kandidati sa završenim postdiplomskim specijalističkim akademskim studijama, u oblastima društveno-humanističkih nauka.

Prilikom prijavljivanja kandidata utvrđivaće se kompatibilnost završenog i studijskog programa na koji se kandidat prijavljuje.

Kandidat za upis mora imati aktivno znanje jednog svjetskog jezika.

Studije su samofinansirajuće - školarina iznosi 750,00 eura, po semestru.

Na studijske programe se može upisati sljedeći broj studenata:

1. Studijski program POLITIKOLOGIJA – 20 studenata

Usmjerenje: POLITIČKA KULTURA

2. Studijski program MEĐUNARODNI ODNOSI – 20 studenata

Usmjerenje: MEĐUNARODNI ODNOSI

3. Studijski program NOVINARSTVO – 20 studenata

Usmjerenje: ODNOSI S JAVNOŠĆU

4. Studijski program EVROPSKE STUDIJE – 20 studenata

Usmjerenje EUROATLANTSKE INTEGRACIJE

5. Studijski program SOCIJALNA POLITIKA I SOCIJALNI RAD – 20 studenata

Usmjerenje SAVREMENA SOCIJALNA POLITIKA I SOCIJALNI RAD

Na pojedinom studijskom programu organizovaće se studije ukoliko se upiše najmanje 10 kandidata.

Poželjno je da se kandidati, prilikom prijavljivanja, izjasne za dva studijska programa/usmjerenja za koja su zainteresovani.

Upis na postdiplomske studijske programe uređen je Pravilima studiranja na postdiplomskim studijama. Pravila su objavljena na web stranici Univerziteta Crne Gore http://www.ucg.ac.me

II

Prijave na Konkurs i dokumentacija se dostavljaju Studentskoj službi FPN **u petak 29. septembra i ponedeljak 2. oktobra 2017. godine, od 11 do 15 časova.**

Preliminarna rang lista biće objavljena u utorak, **3. oktobra (rok za prigovore 24 časa).**

Kandidati koji steknu pravo, po objavljivanju konačne rang list, **u srijedu 4. oktobra**, dužni su izvršiti upis u **četvrtak 5. i petak 6. oktobra 2017. godine.**

Uz prijavu (obrazac se dobija na Fakultetu), prilažu se originali sljedećih dokumenata:

* diploma ili uvjerenje o diplomiranju (osnovne i specijalističke studije);
* uvjerenje o položenim ispitima na studijama, sa prosječnom ocjenom (osnovne i specijalističke studije);
* uvjerenje (potvrda) o znanju stranog jezika ili uvjerenje o položenim ispitima stranih jezika na studijama;
* izvod iz matične knjige rođenih (ili kopija biometrijske lične karte).

Strani državljani, odnosno lica koja su stekla inostranu diplomu dužni su podnijeti akt o nostrifikaciji diplome ranije završenog nivoa studija.